แบงก์ชาติจีนอัดฉีดเงินเข้าระบบ 1.055 แสนล้านหยวน มุ่งรักษาสภาพคล่อง
แบงก์ชาติจีนอัดฉีดเงินเข้าระบบ 1.055 แสนล้านหยวน มุ่งรักษาสภาพคล่องธนาคาร
22 ต.ค. 2558

ธนาคารกลางจีน (PBOC) ประกาศอัดฉีดเม็ดเงินมูลค่า 1.055 แสนล้านหยวน เข้าสู่ระบบการเงิน ผ่านทางโครงการเงินกู้ระยะกลาง (MLF)
ทั้งนี้ ธนาคารกลางจีนระบุว่า การอัดฉีดเม็ดเงินดังกล่าวมีเป้าหมายที่จะรักษาสภาพคล่องในระบบการธนาคารให้อยู่ในระดับที่เพียงพอ และเพื่อตอบสนองความต้องการด้านเงินทุนของธนาคารพาณิชย์ อีกทั้งเป็นช่องทางให้ธนาคารพาณิชย์สามารถปล่อยเงินกู้ให้กับธุรกิจขนาดเล็กและภาคการเกษตร
โครงการ MLF เป็นเครื่องมือด้านสภาพคล่องแบบใหม่ที่กำหนดขึ้นเพื่อให้ธนาคารพาณิชย์และธนาคารเชิงนโยบาย สามารถกู้ยืมเงินจากธนาคารกลาง โดยใช้หลักทรัพย์ค้ำประกัน
 